The Age of the Understatement

The Age of the Understatement — The Last Shadow Puppets qrupunun 15 aprel 2008-ci ildə Domino tərəfindən buraxılan ilk albomu. 2006-cı ildə qrupun qurucuları Aleks Turner və Mayls Keyn tərəfindən yazılmışdır. Prodüserliyini Ceyms Ford Paris və Londonda edib, Ouen Pallettin bəstələdiyi aranjimanlar London Metropolitan Orkestri tərəfindən ifa edilmişdir.  Albomun üz qabığında fotoqraf Sem Haskinsin 1962-ci ildə çəkdiyi yerdə oturan Gill adlı gənc qadının ağ-qara fotoşəkili yer alıb.

The Age of the Understatement Törner və Keynin Arctic Monkeys və The Little Flames ilə əvvəlki işlərinin indi-rok səsindən fərqlidir. Albomdakı mahnılar əsasən simfonik pop, pop rok və barok pop kimi janrlardadır. Onlar 1960-cı illərin fransız pop və film musiqilərindən ilham aldıqlarını bildirilər.

Albom ümumiyyətlə müsbət rəylər aldı. 2008-ci ildə "Merkuri Mükafatına" namizəd oldu və qrupun BK-da ilk bir nömrəli debütü oldu.  Buraxıldıqdan sonra albom "The Age of the Understatement", "Standing Next to Me" və "My Mistakes Were Made for You" sinqlları, həmçinin Avropa və Şimali Amerika turu və çoxsaylı televiziya çıxışları ilə tanıtıldı.

 Fon 
Törner və Keyn ilk dəfə Arctic Monkeys-in ikinci albomu "Favorite Worst Nightmare"-də yer alan "505", "Fluorescent Adolescent", "The Bakery" və "Plastic Tramp" mahnılarında birlikdə işlədilər. 2006-cı ildə bu səsyazma sessiyaları zamanı onlar birlikdə bir layihəyə başlamaq qərarına gəldilər.

Albom əsasən iki həftə ərzində 2007-ci ilin avqustunda Fransadakı Black Box Studios-da, əlavə treki isə İngiltərənin London şəhərindəki RAK Studios-da qeydə alınıb. Proses sadə idi, sessiyalarda yalnız Törner, Keyn, Ford və mühəndis Cimmi Robertson iştirak edirdi. Oouen Pallett tərəfindən idarə olunan və 22 nəfərlik London Metropolitan Orkestrinin ifasında nəfəsli çalğı bölməsi və orkestr dekabr ayında ifa olunub. Törner və Keyn albomun yazılması zamanı, sənədli film çəkilişi komandası Luke Seomore və Joseph Bullu, layihənin hekayəsinin çəkilməsi üçün işə dəvət etdilər.

İkili albomu yaradarkən Skott Uokerin, Serj Gensburun "Histoire de Melody Nelson" və The Electric Prunes-un "Mass in F Minor"  musiqisindən, eləcə də  Ennio Morrikonenin "Yaxşı, pis, zalım" soundtrekindən təsirləndiyini bildirir.

 Albom şəkli 
Albomun örtük şəklində 1962-ci ildə Sem Haskinsin çəkdiyi Yohannesburqdan olan sənət tələbəsi Gillin fotoşəkili yer alıb. Fotoşəkli Aleks Törner əvvəlki sevgilisi Aleksa Çanq ilə "Dover Street Market"də olarkən tapıb. Şəklin həmin surəti Çanqın Nyu-Yorkdakı mənzilinin divarında da asılıb.

 Trek siyahısı 
Bütün mahnılar Aleks Törner və Mayls Keyn tərəfindən yazılmışdır.

 İstinadlar 

Kateqoriya:2008-ci ilin musiqi albomları
Kateqoriya:2008-ci ilin debüt albomları
Kateqoriya:Domino Recording Company albomları